Diari Oficial de la Generalitat Valenciana


Sumari del DOGV 2818, del 03-09-1996 (1996/839099)

RESOLUCIÓ de 16 d'abril de 1996, del director general de Justícia de la Conselleria de Presidència, per la qual s'acorda inscriure al registre de Fundacions de la Comunitat Valenciana la Fundación Astoria de València.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2818

Data del DOGV
:   03-09-1996

Secció del DOGV
:   ALTRES DISPOSICIONS

Número del document
:   1996/839099


Data del document
:   16-04-1996

Organisme emissor
:   Conselleria de Presidència

Tipus de document
:   Resolució

RESOLUCIó de 16 d'abril de 1996, del director general de Justícia de la Conselleria de Presidència, per la qual s'acorda inscriure al registre de Fundacions de la Comunitat Valenciana la Fundación Astoria de València.   
Vist l'expedient iniciat a instàncies de la Sra. Nuria Argilés Blasco i Luis Clavel Padró en nom de la fundació esmentada i basant-se en els següents  
Fets  
Primer. Per escriptura pública de data 21 de desembre de 1995, atorgada davant el notari de l'Il·lustre Col·legi de València, Sr. Carlos Pascual de Miguel amb el número 7449 de protocol, compareix la Sra. Mª del Carmen Sendra MuÑoz, en nom i representació de la companyia mercantil Industrias Hoteleras Sendra, Sociedad Anónima, com a president del Consell d'Administració i per estar expressament facultada per a aquest atorgament per acord de la Junta General Extraordinària celebrada el dia 11 de setembre de 1995, i, diu constituir, com a única fundadora, una fundació denominada Fundación Astoria.  
Segon. Segons l'article 5 dels estatuts els fins que vol aconseguir la fundació són l'augment de les competències personals i professionals de les persones que treballen o estiguen en estret contacte amb el turisme en general i la indústria hotelera en particular, i també la promoció del turisme com a un element integrador de les relacions humanes internacionals i del desenvolupament de l'activitat turística compatible amb el medi ambient i el seu entorn, i també el foment i la protecció del patrimoni històric i cultural de les ciutats, i prestar especial atenció als àmbits de les noves tecnologies i processos de qualitat en la indústria hotelera.  
Les accions que es preveuen per aconseguir aquestes finalitats, segons el que disposa l'art. 6 dels esmentats estatuts són: la realització d'activitats formatives, la realització d'estudis, la convocatòria de premis, la realització de materials de formació i divulgació, la realització de projectes de col·laboració internacional i qualssevol altres de naturalesa anàloga.  
Tercer. De conformitat amb l'article 7 dels estatuts seran els seus beneficiaris, en un sentit ampli i no limitatiu, els que puguen beneficiar-se de les activitats de la fundació. Les directrius per a l'aplicació dels recursos a les activitats fundacionals i per a la determinació dels possibles beneficiaris seran establertes pel patronat de la fundació.  
Quart. La dotació inicial prevista en l'apartat tercer de l'acta fundacional està constituïda per diners en metàl·lic en la quantitat de cinc milions de pessetes (5.000.000 PTA), i es desemborsarà inicialment el 25%, és a dir, un milió dues-centes cinquanta mil pessetes, ingressades al Banco EspaÑol de Crédito, SA, sucursal de València, oficina principal, segons s'acredita documentalment en l'expedient.  
Cinquè. El govern, l'administració i la representació de la fundació d'acord amb els estatuts estarà a càrrec d'un patronat.  
El patronat estarà integrat pel president i 13 patrons, càrrecs tots aquests lligats a l'exercici dels llocs o nomenaments següents:  
- 6 patrons en representació del consell d'administració de l'hotel Astoria.  
- 1 patró en representació dels treballadors de l'hotel Astoria.  
- 3 patrons en representació de les escoles turístiques.  
- 2 patrons en representació dels instituts de formació amb la branca de turisme.  
- 1 patró en representació de la universitat.  
Tots els càrrecs de patró, llevat del president i dels representants del Consell d'Administració de l'hotel Astoria, tindran una duració temporal de tres anys. Passat aquest termini el president de la fundació, després de la consulta prèvia amb el fundador, proposarà els nous patrons, els quals seran elegits pel patronat per majoria.  
No hi ha límit al nombre de reeleccions possibles en el càrrec del patró.  
La pèrdua de la representativitat del càrrec per al qual es té dret a formar part del patronat suposarà igualment la pèrdua del càrrec de patró, el qual estarà obligat a comunicar, al més aviat possible, al patronat aquesta circumstància.  
Els càrrecs de president, patró, tresorer i secretari general són absolutament gratuïts.  
El càrrec de president de la fundació correspondrà sempre al president de l'Hotel Astoria.   
D'acord amb allò establert en la disposició addicional 2 del text estatutari, la fundació tindrà com a primera presidenta la Sra. Mª del Carmen Sendra MuÑoz, actual presidenta de l'Hotel Astoria.  
D'acord amb allò disposat en l'apartat quart B) de l'acta fundacional el primer patronat tindrà la composició següent:  
- Presidenta: Sra. Mª Carmen Sendra MuÑoz.  
- Patrons en representació del Consell d'Administració de l'Hotel Astoria: Sr. Vicente Simó Sendra, Sr. Vicente Miguel Borja, Sr. Vicente Pastor Sendra, Sr. Lorenzo Martínez Busutil, Sr. Antonio Betere Cabeza i Sr. Vicente Lis Ballester.  
- Patró en representació dels treballadors de l'Hotel Astoria: Sr. Julio Cesar García Morillas.  
- Patrons en representació de les escoles turístiques: Sra. Mª Teresa Vilata Roca (centre d'estudis PAX, SL), Sra. Isabel García Vendrell (escola de turisme Mar) i Sra. Mercedes Zaragozá Catalán (Portomar -Asociación para la Promoción de la Mujer [Altaviana]).  
- Patrons en representació dels instituts de formació amb la branca de turisme: Sr. Jaime García IbáÑez (Institut Politècnic sant Vicent Ferrer), el Sr. Joaquín Sala CodoÑer (escola de turisme sant Tomás de Aquino).  
- Patró per l'àmbit universitari: Sr. Enrique de Miguel Fernández.  
Tots els designats han acceptat els seus càrrecs en la forma prevista legalment.  
Sisè. La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer. La Constitució recull, en el títol I, capítol II, secció II, article 34, el dret de fundació per a finalitats d'interès general.  
Segon. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general, circumstàncies que concorren en aquest cas.  
Tercer. Examinades les finalitats de la fundació i la dotació, aquestes es consideren d'interès general i la dotació inicialment suficient per a la inscripció, d'acord amb allò establert en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart. La carta fundacional, i els estatuts, continguts reuneixen els requisits bàsics dels articles 8 i 9 de la vigent Llei 30/94, de 24 de novembre, i també les prescripcions de la resta de l'articulat, per la qual cosa la fundació pot ser reconeguda, tenint en compte l'objectiu que pretén segons l'article 5 dels seus estatuts.  
Cinquè. L'expedient ha estat tramitat a la Direcció General de Justícia, de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i de la Conselleria de Presidència, i el Decret 5/96, de 25 de març, del president de la Generalitat Valenciana, pel qual s'assignen competències a la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, d'acord amb allò establert en la disposició addicional primera del Decret 44/96, de 25 de març.  
Vistes la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 60/95, de 18 d'abril, del Govern Valencià i l'Ordre de 19 de gener de la Conselleria d'Administració Pública per la qual s'estableix la data d'inici de les activitats del Registre i Protectorat de Fundacions, resolc:  
Primer  
Inscriure com a fundació la denominada fundació Astoria al registre de Fundacions de la Comunitat Valenciana, amb el número 251 (V) i domicili a València, plaça de Rodrigo Botet, 5.  
Segon  
Confiar el govern de la fundació al patronat determinat per l'escriptura fundacional.  
Notifiqueu aquesta resolució, i s'adverteix que contra aquesta, que no posa fi a la via administrativa, es pot interposar recurs ordinari davant el mateix òrgan o davant el conseller de Presidència, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 d'abril de 1996.- El director general de Justícia: Eloy Velasco NúÑez.